钦定古今图书集成/明伦汇编/氏族典/第024卷 > 冯邈
## 钦定古今图书集成/明伦汇编/氏族典/第024卷 > 冯邈

按《魏书冯熙传》，“熙叔父乐陵公邈，因战入蠕蠕。”

===冯熙===按《魏书冯熙传》，“熙字晋昌，长乐信都人，文明太后之
兄也。好弓马，有勇干，好阴阳兵法。姑先入掖庭，为始
祖左昭仪。妹为高宗文成帝后，征拜冠军将军，赐爵
肥如侯。尚恭宗女博陵长公主，拜驸马都尉，出为定
州刺史，进爵昌黎王。显祖即位，为太傅，累拜内都大
官。高祖即位，文明太后临朝，以熙为侍中、太师、中书”
监，领秘书事。熙心不自安，乞转外任。除车骑大将军、
开府、都督、洛州刺史。后求入朝，授内都大官，以例降
封京兆郡公。高祖前后纳熙三女，二为后，一为左昭
仪，由是宠贵益隆。十九年薨，谥曰武。